Odense Adresse-Contoirs Efterretninger, 1837-12-13
Rettelse. J denne Tidende No. 208, S. 830 er formedelst Utydelighed i Haandskriften Korntienden af Aardestrup, Budde rup og Gravlev Sognekald angivet til 86 Tdr. 3 Skpr. 1 1/2 Fdkr. Byg istedetfor 76 Tdr. 3 Skpr. 1 1/2 Fdkr., og i Smaarente af samme Kald er der anført 14 Lpd. istedetfor 11 Pd. Ost, Om Planen, at oprette en Læseforening for Fyens Stift i Odense.Det kan ikke andet, end være de Mænd, som ere sammentraadte i det Øiemeed, at forsøge en Læseforening for Fyens Stift oprettet i Odense, behageligt, at deres Bestræbelser allerede ere blevne en Gjenstand for offentlig Dicussion; man maatte staae aldeles udenfor sin Tid, dersom man vilde troe, at Gavnligheden eller Skadeligheden. af nogensomhelst tilsigtet Indretning kunde beviisliggjøre sig paa en bedre Maade, end ved en fri, sindig, offentlig Drøftning. Da Undertegnede har den Ære at være en af Jndbyderne, saa vil han tillade sig at fremsætte nogle Bemærkninger og denne Læseforening. Dersom Hensigten af samme kun var at forskaffe Læsning, da var det neppe værd at træde sammen for at tilveiebringe denne, thi Odense indtager med Hensyn til litteraire Apparater vel den største Plads i Danmark næst Kjøbenhavn; men Planen gaaer, som det af Jndbydelsen sees, deels ud paa at skaffe Læsning i et videre Omfang, end vi hidtil have havt den, deels paa at give Leilighed til den Udvexling af Jdeer ved mundtlig Samtale, som i saamange Henseender maa ansees gavnlig. Det nye sociale Liv, som danner sig i hele Europa, den større Sands fordet borgerlige Samfunds Betydning tilligemed den Frisindethed, hvorefter Tiden stræber, finder nemlig sin bedste Næring og sit egentlige Stettepunct i saadanne af de forskjelligste Samfundsmedlemmer bestaaende Foreninger, hvis Øiemeed ikke er blot Morskab, men Jnteresse for Livets høiere Opgaver. Jo vigtigere navnligen den nye Communallov vil blive til at nedrive en hidtil mere eller mindre bestaaende Skillevæg mellem Borger= og Embedsklassen, til at bringe en Tilnærmelse tilveie, som vil have den vigtigste Jndflydelse paa hele Samfundets Vel, desto større er Opfordringen til at danne og deeltage i saadanne Foreninger, hvorved hine Goder begrundes, vedligeholdes og udbrede sig. Hvo vil nægte, at man kommer i en ganske anden og nærmere og velvilligere Forbindelse ved at sees hyppigen, mødes i den samme Jnteresse, udvexle sine Tanker med Andres, tale om de Gjenstande, som ligge alle brave Borgere paa Hjertet, end hvor man lever fjernet og adskilt fra hverandre, Til at frembringe en saadan Vel villies og Samfunds Aand skulde hiin Indretning bidrage Dernæst maa det erindres, at der i den tydske, engelske og franske Litteratur udkommer en Mængde for enhver Dannet vigtige Skrifter, henhørende til Statsoconomien, Politiken, Statistikken og den populaire Philosophie, som de bestaaende Bibliotheker og Læseindretninger her i Odense, hverken have eller efter deres Beskaffenhed kunne have, for hvilke Skrifter vi ere ganske fremmede. Vel har man med Hensyn hertil indvendt, at der i Odense, ifølge Byens Størrelse, ikke kan findes et tilstrækkeligt Antal Medlemmer, som kunne interessere sig for hine Bøger; men herimod maa bemærkes, at den Raskhed, med hvilken den borgerlige Forfatning nu overalt udvikler et selvstændigere Liv, den Hurtighed, hvormed Dannelsens Elementer nu forplante sig til alle Stænder - hvilken endnu vil blive større, naar den lærde og den reale Underviisning arbeider. sig frem til den Fuldkommenhed, som hver Fordomsfri i Danmark vist med Længsel ønsker - efterhaanden vil vælke en Sands, som ei er borte fordi den slumrer og ikke hidtil har fundet tilstrækkelig Næring. Jo lettere de Aandens alsidigere Dannelse befordrende Skrifter komme os i Hænderne, desto stærkere ville ogsaa Tilskyndelserne blive for os til at tilegne os dem; man behøver ikke at frygte for, at der ikke skulde findes Læsere, hvor man har noget Godt, og Sundt at byde i forskjellige Retninger. Endelig bør det ikke lades ud af Sigte, hvad en Borgere i Thomsens Avis No. 198 har gjort opmærksom paa, at en stor Deel af dem, som savne Familie=Omgang eller efter Dagens Værk søge at komme iblandt Folk eller en aandelig Nydelse, i den tilsigtede Læseindretning vil kunne faae en Tilfredsstillelse, som hidtil er savnet; om den moralske Virkning af denne Forening veed jeg intet bedre at sige, end paa hiint Sted er fremført. Naturligt er det, at, hvor en ny Jndretning stræber at danne sig ved Siden af allerede bestaaende, disse kjæmpe for deres Existents; kun dette beder jeg mine Medborgere at betænke, at de Mænd, som ere sammentraadte til at danne en Læseforening efter en Plan, de finde for rigtig, der. derved ikke have udtalt nogen Misbilligelse over de bestaaende Læseindretninger, men kun ikke fundet nogen af dem fyldestgiørende til den Trang, som allerede er her i Landet eller efterhaanden vil vækkes. Det er langt fra, at de have meent, at det foreløbige Udkast, de have sendt omkring, skulde være en uforanderlig Norm og de have tydeligen nok tilkjendegivet det i hiin Jndbydelse. Jeg kan derfor ikke andet end gjøre hiin Borgers Ord til mine, lader Eder ikke afholde fra at understøtte dette Foretagende, fordi muelig dette eller hiint Forslag i Jndbydelsen ikke bifaldes; thi naar et tilstrækkeligt Antal Contribuenter have tegnet sig, saa vil Selskabet efter eget Godtbefindende kunne danne sin Bestyrelse og Virkekreds, og de Mænd, som ere sammentraadte til at stifte den omtalte Forening, ville sandeligen ikke være de Sidste til at glæde sig, om noget Bedre og Fuldkomnere maatte danne sig, end det, som har foresvævet dem ved hiin Jndbydelses Affattelse. Odense den 13 December 1837. Chr. H. Kalkar.